laion/Wikipedia-Exotic huggingface dataset:
ჟუან I (პორტუგალია)

ჟუან I დიდი (პორტ. João I დ. 11 აპრილი, 1357, ლისაბონი, პორტუგალია — გ. 14 აგვისტო, 1433, იქვე) — პორტუგალიის მეფე ავისის დინასტიიდან, იგი იყო პორტუგალიის მეფე პედრუ I-ის არაკანონიერი შვილი, რომელიც შეეძინა მაღალი წარმომავლობის გალისიელი ქალბატონის ტერეზა ლოურენსოსაგან. 1364 წელს აირჩიეს ავისის ორდენის მაგისტრად. 1383–1385 წლების კრიზისის შემდეგ პორტუგალიის სამეფო საბჭოს გადაწყვეტილებით დაიკავა პორტუგალიის სამეფო ტახტი. King John I of Portugal დაარქივებული 2011-07-10 საიტზე Wayback Machine.
From Me to You

From Me to You — ჯონ ლენონისა და პოლ მაკ-კარტნის სიმღერა, რომელიც გამოიცა 1963 წელს, The Beatles-ის სინგლის სახით. ეს იყო ჯგუფის პირველი სინგლი, რომელიც მოხვდა #1 ადგილზე ბრიტანეთის რამდენიმე ჩარტში, მაგრამ არ მოიპოვა წარმატება აშშ-ში. ასევე ეს იყო ერთ-ერთი უკანასკნელი სიმღერა, რომლის ავტორებად ოფიციალურად იყვნენ მითითებული "მაკ-კარტნი/ლენონი" - შემდგომში ავტორების სახით ყოველთვის მითითებული ეს თანმიმდევრობა - "ლენონი/მაკ-კარტნი". ინფორმაცია საიტზე Beatles-Discography.com დაარქივებული 2016-03-05 საიტზე Wayback Machine.
რატევანი

რატევანი — სოფელი აღმოსავლეთ საქართველოში, ქვემო ქართლის მხარის ბოლნისის მუნიციპალიტეტში, მდებარეობს მდინარე მაშავერის მარცხენა ნაპირზე. რატევნის თემში. ზღვის დონიდან 600 მეტრზე, ბოლნისიდან დაშორებულია 2 კილომეტრით. 2014 წლის აღწერის მონაცემებით სოფელში ცხოვრობს 1370 კაცი. სოფელი განსახლებულია ძირითადად ბოლნისი-კაზრეთის გზაზე მარჯვენა მხარეს, ხოლო სავარგულები ძირითადად მდ. მაშავერას გასწვრივ თემის აღმოსავლეთით (ბოლნისის მხარეს). სოფლის ჩრდილოეთით მდებარეობს გაუქმებული სარწყავი არხი, XVI–XVII საუკუნეების წმ. გიორგისა და ღვთისმშობლის ეკლესიები. სამხრეთით მოქმედი სარწყავი არხი, რკინიგზის ლიანდაგი, მდინარე მაშავერა, დენის წისქვილი, ხრიოკი გორაკები, სავარგულები. სოფელში არის წმ. გიორგის სახელობის მოქმედი ეკლესია. ასევე არის XIII-XIV საუკუნეების წმ. ბარბარეს სახელობის ნაეკლესიარი, რომლისგანაც შემორჩენილია მხოლოდ შენობის აღმოსავლეთის კედელი. რატევანის ეკლესიები ქართული საბჭოთა ენციკლოპედია, ტ. 8, თბ., 1984. — გვ. 1984. ↑ 1.0 1.1 1.2 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019.
ასარ თაბრიზი

ასარ თაბრიზი, შამსედინ ჰაჯი მუჰამედ (გ. 1390) — სპარსელი პოეტი და სწავლული. წერდა სპარსულად. ავტორია რამდენიმე შრომისა ლიტერატურის თეორიის საკითხებზე. ჰქონია მრავალი კასიდა, ღაზალი, კიტა, რობაი. ჩვენამდე მოაღწია მხოლოდ ერთმა პოემამ („მეჰრი და მუშთარი“, 1376), რომელშიც ავტორი უმღერის წმინდა და ძლიერ სიყვარულს, მეგობრობას, ერთგულებას, გმირობას. პოემაში ვხვდებით სოციალურ მოტივებსაც და ბედის სამდურავსაც. პოეტი ავლენს ასტრონომიის კარგ ცოდნას. ქართული საბჭოთა ენციკლოპედია, ტ. 1, თბ., 1975. — გვ. 625.
ორმოსამარხი

ორმოსამარხი — არქეოლოგიურ ძეგლთა კატეგორია, მიწაში ამოთხრილი ორმო, რომელიც განეკუთვნება მიცვალებულის დასაკრძალავად. გავრცელებულია ყველა პალეოლითის (მუსტიეს) ხანიდან ძველ ორმოსამარხებში მიცვალებულს ატანდნენ სამკაულს, იარაღს, საოჯახო და სხვა ნიცთებს, რაც მიცვალებულზე განსაკუთრებულ ზრუნვას გამოხატავდა. მიცვალებულის ნეშტს პირდაპირ რომ არ დაჰყროდა მიწა, ორმოსამარხებს ზოგჯერ ძელებით ან თარით ხურავდნენ, ორმოს კედლებს კი ამოაშენებდნენ ან ამოლესავდნენ ხოლმე. იგივე დანიშნულება ჰქონდა ხის ან სხვა მასალისაგან დამზადებულ კუბოს (სარკოფაგს),, რომელიც ანტიკური ხანისადნ გავრცელდა. ზოგჯერ ამავე მიზნით მიცვალებულს ათავსებდნენ ორმოს გვერდით კედელში გამოთხრილ სათავსში. ამგვარ ორმოსამარხებს კატაკომბურ სამარხებს უწოდებდნენ. ორმოსამარხებს თავზე ხანდახან მიწის ან ქვის ზვინულს აყრიდნენ (მიწაყრილიანი და და ქვაყრილიანი ორმოსამარხები). ძველთაგანვეა გავრცელებული ორმოსამარხების თავზე მემორიალური ძეგლების (სტელები, ფილები და სხვა) დადგმა. ხანდახან ამ ძეგლებზე სხვადასხვა გამოსახულება და წარწერაცაა ამოკვეთილი (ეპიტაფია). ორმოსამარხებში აღმოჩენილ მასალას დიდი მნიშვნელობა აქვს ძველი საზოგადოების ნივთიერი და სულიერი კულტურის ისტორიის კვლევისათვის. საქართველოში უძველესი ორმოსამარხები ადრინდელი ბრინჯაოს ხანით თარიღდება (ქვაცხელები). განსაკუთრებით მრავლადაა შესწავლილი გვიანდელი ბრინჯაოს, ადრინდელი რიკინისა და ანტიკური ხანის ორმოსამარხები (სამთავრო, ურბნისი, უფლისციხე და სხვა). გაგოშიძე ი., ქართული საბჭოთა ენციკლოპედია, ტ. 7, თბ., 1984. — გვ. 581.
ეროსი

სიტყვას ეროსი რამდენიმე მნიშვნელობა აქვს: ეროსი — ბერძნული მითოლოგიის ერთ-ერთი ღვთაება ეროსი — სიყვარულის აღმნიშვნელი ბერძნული სიტყვა ეროსი — ფროიდის ფსიქოლოგიაში ცხოვრების ინსტინქტის პოსტულატი, თანატოსის ანტონიმი ეროსი — ასტეროიდი ეროსი — კინოფილმი
ორმჭრელიანები

ორმჭრელიანები (ლათ. Diplucidentata) — ძუძუმწოვრების ქვერიგი, რომელიც წინათ მღრღნელების რიგში შედიოდა. შემდეგ ორმჭრელიანებს გამოყოფდნენ დამოუკიდებელ რიგად — კურდღლისნაირად. დღეისთვის ტერმინი ორმჭრელიანები აღარ გამოიყენება. ქართული საბჭოთა ენციკლოპედია, ტ. 7, თბ., 1984. — გვ. 581. ↑ merriam-webster.com
ეროსი (მითოლოგია)

ეროსი (ძვ. ბერძნ. Έρως) — ძველი ბერძნული მითოლოგიის ერთ-ერთი უძველესი ღვთაება. იგი სამყაროს საწყისად მიაჩნდათ. ითვლებოდა ბუნების სტიქიური, შემოქმედებითი ძალების ღვთაებად. ეროსის მშობლებად ქაოსი და ურანოსი (ზოგჯერ ქაოსი და გეა) ითვლებოდა. მოგვიანებით ეროსი არესის და აფროდიტეს ვაჟად მიიჩნიეს. გვიანდელი მითების თანახმად ახლადშობილი ეროსი კინაღამ მოკლა ზევსმა, მაგრამ აფროდიტემ იხსნა იგი და უღრან, დაბურულ ტყეში გადამალა, სადაც მას ძუ ლომი ზრდიდა. ზოგჯერ ეროსი გაზაფხულის ღმერთადაც მიაჩნდათ. ეროსი განაგებდა და მფარველობდა ადამიანების და ღმერთების შინაგან ბუნებას და ზნეობას. ეროსის სიძლიერის წინაშე უკან იხევდნენ როგორც ადამიანები, ასევე ღმერთები. შედარებით გვიან ეროსი ხდება სიყვარულის ღმერთი, აფროდიტეს თანამგზავრი და მოციქული. ეროსის მშვილდიდან ნასროლი ოქროს ისარი არ ცდება არც ღმერთებს და არც ადამიანებს. შეაქვს მათს სულსა და ხორცში სიყვარულის მძაფრი გრძნობა, რომელსაც თან ახლავს სიხარული, ბედნიერება, ტკივილი და ზოგჯერ დაღუპვაც. ეროსი ითვლება არა მხოლოდ ქალ–ვაჟის, არამედ მეგობრული სიყვარულის ღმერთადაც. ელინისტურ ეპოქაში წარმოიშვა აზრი მრავალი ეროსის არსებობის შესახებ. რომში ეროსს ხან ამურს უწოდებდნენ (ლათ. amor – სიყვარული, ქართულში ფრანგულიდანაა შემოსული და ამური ეწოდება), ხან კუპიდონს (cupido — გულით ნდობა, ვნებიანი სიყვარული). თანდათანობით ეროსი გახდა მწუხარებაში დამშვიდების ღვთაება. ამიტომ საფლავებზე ზოგჯერ მისი პატარა ქანდაკებები გვხვდება. მართალია საბერძნეთში ფართოდ იყო გავრცელებული ეროსის კულტი, მაგრამ არა მისი ტაძრები. ეროსის ყველაზე მეტად ცნობილი ტაძარი განლაგებული იყო თესპიაში, სადაც ხუთ წელიწადში ერთხელ ეროსისადმი მიძღვნილი დღესასწაულები ეროტიდიები იმართებოდა. ცნობილია ლისიპეს ეროსის ქანდაკება. ეროსის სახე ხშირადაა კორეჯოს, ტიციანის და რუბენსის შემოქმედებაში. ქართული საბჭოთა ენციკლოპედია, ტ. 4, თბ., 1979. — გვ. 208. შეგიძლიათ იხილოთ მედიაფაილები თემაზე „ეროსი (მითოლოგია)“ ვიკისაწყობში. Warburg Institute Iconographic Database (ca 2,400 images of Eros) დაარქივებული 2016-03-03 საიტზე Wayback Machine. ↑ 1.0 1.1 1.2 1.3 Эрос, в мифологии // Малая советская энциклопедия / под ред. Н. Л. Мещеряков — 2 — Советская энциклопедия, 1936. <a href="https://wikidata.org/wiki/Track:Q1228391"></a><a href="https://wikidata.org/wiki/Track:Q66386517"></a><a href="https://wikidata.org/wiki/Track:Q87326956"></a> ↑ 2.0 2.1 2.2 2.3 2.4 2.5 ჰესიოდე Θεογονία — 0700. <a href="https://wikidata.org/wiki/Track:Q156498"></a><a href="https://wikidata.org/wiki/Track:Q44233"></a> ↑ 3.0 3.1 Acusilaus <a href="https://wikidata.org/wiki/Track:Q423894"></a>
ეროსი (ფროიდი)

ეროსი ფროიდისეულ ფსიქოლოგიაში ყველა ადამიანში არსებული ბუნებრივი ცხოვრების ინსტინქტია. ეს არის ცხოვრების შექმნის სურვილი და ის პროდუქტიულობისა და აღმშენებლობის წამახალისებელი ძალაა. ეროსი ებრძვის თანატოსის დესტრუქციულ, მომაკვდინებელ ინსტინქტს. ამ სიტყვას ასევე მოიხსენიებენ ტერმინ „ლიბიდო“-სთან კავშირშიც.
სუდანის პრეზიდენტი

სუდანის პრეზიდენტი – სუდანის სახელმწიფოს მეთაური, მოსახლეობა ირჩევს 5 წლის ვადით. სუდანის პრეზიდენტების სია
ტანზანიის პრეზიდენტი

ტანზანიის პრეზიდენტი — ტანზანიის სახელმწიფოს მეთაური, მოსახლეობა ირჩევს 5 წლის ვადით. ტანზანიის პრეზიდენტების სია
სულთმოფენობა

სულიწმიდის მოფენა, სულთმოფენა — ქრისტიანული საუფლო დღესასწაული, იმართება ქრისტეს აღდგომის 50-ე დღეს. სახარების თანახმად, იერუსალიმში ქრისტეს მოწაფეებზე სულიწმიდა ცეცხლის ენებად გადმოსულა და მოციქულებს შესძენიათ უნარი ქრისტიანობა ექადაგათ სხვადასხვა ენაზე, სხვადასხვა ხალხში, მოეხდინათ სასწაულები და სხვა. ამაღლების შემდეგ მოწაფეები იერუსალიმში დაბრუნდნენ. ისინი ერთად ელოდებოდნენ დაპირებული ნუგეშისმცემლის - სულიწმიდის - მოვლინებას. და აი, ამაღლებიდან მეათე დღეს (რომელიც აღდგომიდან ორმოცდამეათე დღეა), დილის ცხრა საათზე, იერუსალიმში მოულოდნელად ამოვარდა უცნაური ქარი, ციდან გარდამოვიდა ღმრთაებრივი ცეცხლი და მოწაფეებს ცეცხლის ენების სახით დაადგა თავზე. მოწაფეებმა, რომლებიც მანამდე ებრაელებთან შეხვედრას ერიდებოდნენ, საოცარი ძალით დაიწყეს ქადაგება სხვადასხვა ენაზე. სულიწმიდის მადლი ქრისტეს 120 მოწაფეზე გადმოვიდა, მაგრამ უკვე პირველ დღეს წმ. პეტრე მოციქულის პირველივე ქადაგებამ 3000 ადამიანი მოაქცია. სულთმოფენობის დღესასწაულზე, რომელიც ასევე თორმეტთაგანია, აღდგომიდან ორმოცდამეათე დღეს ტაძრებში საზეიმო წირვა-ლოცვა სრულდება; წირვის შემდეგ იკითხება მუხლმოდრეკის ლოცვები, რა დროსაც პირველად იყრიან მუხლს აღდგომის დღესასწაულის შემდეგ. ამ დღეს ქრისტიანები ასევე პირველად ამბობენ სულიწმიდის მოწვევის ლოცვას „მეუფეო ზეცათაო“.... სულთმოფენობის დღესასწაულს მეტად ღრმა სიმბოლური მნიშვნელობა აქვს: როდესაც წმ. წინასწარმეტყველი მოსე ებრაელებს ეგვიპტიდან გამოუძღვა, მან ისინი მეორმოცე დღეს სინას წმ. მთასთან მიიყვანა, ხოლო ორმოცდამეათე დღეს მისცა ღმრთაებრივი სჯული ძველი აღთქმისა. აქედან მოყოლებული, დღე სჯულის მიღებისა ებრაელებისათვის უდიდესი ყოველწლიური დღესასწაული იყო, რომლის დროსაც იერუსალიმში მთელი მაშინდელი მსოფლიოდან თითქმის ყველა ებრაელი იკრიბებოდა. ღმერთმა სწორედ ამ დღეს მოუვლინა მოწაფეებს სულიწმიდის მადლი, რაც ძველი სჯულის ახლით შეცვლის ნიშანი იყო. ეს დღე ქრისტეს ეკლესიის დაარსების დღედ ითვლება. ტრადიციულად, სულთმოფენობის დღესასწაულზე ეკლესიები მწვანით უნდა შეიმოსოს. ტაძარი შიგნიდან ირთვება ყვავილებით, ფოთლებითა და აყვავებული ტოტებით; ძირს ეფინება რაც შეიძლება ბევრი ბალახი. მორწმუნეები წირვაზე მიდიან ყვავილის ლამაზი თაიგულებით; შუაში დამაგრებულია ანთებული სანთლები, რომლებიც წირვის შემდეგ იკურთხება. ეს ყველაფერი საოცარი სანახაობაა. ტაძრის მწვანით შემოსვის ტრადიციაც ძველი აღთქმიდან მოდის: ებრაელები სჯულის მიღების დღესასწაულზე უფალს მადლობის ნიშნად ტაძარში პირველ ნაყოფს სწირავდნენ. იგულისხმება, რომ სულიწმიდის მადლი ამ სიმწვანეზე გადმოდის, რის გამოც მორწმუნეები ტაძარში დაფენილ სიმწვანეს, ბალახებს მთელ წელს ინახავენ - ამ ბალახის ნახარშს კურნების სასწაულთმოქმედი ძალა აქვს, რაშიც თითოეულ ადამიანს შეუძლია დარწმუნდეს. ლომინაძე ბ., ქართული საბჭოთა ენციკლოპედია, ტ. 9, თბ., 1985. — გვ. 601.
ტოგოს პრეზიდენტი

ტოგოს პრეზიდენტი – ტოგოს სახელმწიფოს მეთაური, მოსახლეობა ირჩევს 5 წლის ვადით. ტოგოს პრეზიდენტების სია
მაკინტოში

სიტყვა მაკინტოში რამდენიმე მნიშვნელობით არსებობს: Macintosh - კომპანია Apple Inc.-ის კომპიუტერი მაკინტოში - წვიმის ლაბადა მაკინტოში - ვაშლის ჯიში მაკინტოში - შოტლანდიური საგვარეულო კლანი ჩარლზ მაკინტოში - შოტლანდიელი გამომგონებელი ჩარლზ რენი მაკინტოში - შოტლანდიელი არქიტექტორი და დიზაინერი მაკინტოში - ქალაქი ალაბამას შტატში, აშშ
ტუნისის პრეზიდენტი

ტუნისის პრეზიდენტი – ტუნისის სახელმწიფოს მეთაური, მოსახლეობა ირჩევს 5 წლის ვადით. ტუნისის პრეზიდენტების სია
უგანდის პრეზიდენტი

უგანდის პრეზიდენტი — უგანდის სახელმწიფოს მეთაური, რომელსაც მოსახლეობა ირჩევს 5 წლის ვადით. არის შეიარაღებული ძალების მთვარსარდალი. ნიშნავს და ათავისუფლებს პრემიერ–მინისტრს და მინისტრებს. უგანდის პრეზიდენტების სია
მაკინტოში (ლაბადა)

მაკინტოში წყალგაუმტარი წვიმის ლაბადის ნაირსახეობაა, პირველად გაყიდვაში გამოჩნდა 1824 წელს, დამზადებული იყო რეზინისებრი ქსოვილისაგან. სახელი მაკინტოში დაერქვა მისი შოტლანდიელი გამომგონებელი ჩარლზ მაკინტოშის პატივსაცემად. ლაბადის მაკინტოშის სტილი მას შემდეგ საკმაოდ მოდური გახდა და ამ სტილის მიმდინარეობის საერთო სახელი გახდა. თუმცა მაკინტოშის ლაბადა მისი თავდაპირველი მნიშვნელობით რეზინისებრი ან რეზინით ლამინირებული ქსოვილით უნდა იყოს დამზადებული. ჩარლზ მაკინტოშმა წყალგაუმტარი ქსოვილის საკუთარი გამოგონება 1823 წელს დააპატენტა და პირველი მაკინტოშის ქურთუკები დამზადდა საოჯახო ტექსტილის ფაბრიკაში “ჩაზ მაკინტოში და კომპანია” გლაზგოში. 1830 წელს კომპანია გაერთიანდა სამკერვალო კომპანია “თომას ჰენკოკ”-თან, მანჩესტერი. ჰენკოკიც თავის მხრივ ექპერიმენტებს ატარებდა რეზინის საფარიან ქსოვილებზე 1819 წლიდან. ადრეულ ნიმუშებს უსიამოვნო სუნისა და სიცხეში დნობის ტენდენციის პრობლემა ჰქონდა, მაგრამ ჰენკოკმა შემდგომში გააუმჯობესა მათი წყალგაუმტარი ქსოვილი, დააპატენტა რა რეზინის ვულკანიზაციის მეთოდი 1843 წელს, რომელმაც იმ დროს ბევრი პრობლემა გადაჭრა. მე-19 და მე-20 საუკუნეების განმავლობაში კომპანია აგრძელებდა წყალგაუმტარი ტანსაცმლის გამოშვებას და მე-20 საუკუნის ბოლოსთვის იწოდებოდა “Traditional Weatherwear Ltd”, სამკერვალო ფაბრიკით კამბერნოდში, გლაზგოსთან. ბოლო წლებში კომპანია ცდილობს ტრადიციულ მაკინტოშის ლაბადას დაუბრუნოს საკუთარი ადგილი მაღალ მოდაში. ამისთვის ის თანამშრომლობას იწყებს წამყვან მოდის სახლებთან - გუჩი, ჰერმესი, ლუი ვიტონი და ლიბერტი. ლაბადები განსაკუთრებით პოპულარული გახდა იაპონელ ქალბატონებში და კომპანიამ 2000 წელს დედოფლის სამეწარმეო ჯილდო დაიმსახურა საერთაშორის ვაჭრობაში წარმატებისთვის.
ჩადის პრეზიდენტი

ჩადის პრეზიდენტი — ჩადის სახელმწიფოს მეთაური, რომელსაც მოსახლეობა ირჩევს 5 წლის ვადით. ჩადის პრეზიდენტების სია
ცენტრალური აფრიკის რესპუბლიკის პრეზიდენტი

ცენტრალური აფრიკის რესპუბლიკის პრეზიდენტი — ცენტრალური აფრიკის რესპუბლიკის სახელმწიფოს მეთაური, რომელსაც მოსახლეობა ირჩევს 5 წლის ვადით. 11976 წლის 4 დეკემბრიდან ცენტრალური აფრიკის რესპუბლიკა ჟან ბედელ ბოკასამ გამოაცხადა იმპერიად და 1979 წლის 21 სექტემბრამდე ცენტრალური აფრიკის იმპერიას მართავდა იმპერატორ ბოკასა I-ის სახელით. ცენტრალური აფრიკის პრეზიდენტების სია
მაკინტოში (ვაშლი)

მაკინტოშის წითელი — ვაშლის ჯიში წითელი და მწვანე კანით, მოტკბო გემოთი და ნაზი, თეთრი რბილობით; მწიფდება გვიან შემოდგომაზე. ტრადიციულად ყველაზე პოპულარული ჯიშია ახალ ინგლისში (აშშ) და კანადაში, განსაკუთრებით ცნობილი თავისი ვარდისფერი ფაფით, რომელსაც გაუთლელი მაკინტოშისგან ამზადებენ. ბევრი მას მიიჩნევს საუკეთესო ჯიშად საჭმელად, ფაფისა და წვენის გამოსაყვანად და ნამცხვრისთვის. ადრეული მაკინტოშის ვაშლის გენეალოგია ერთადერთი ხისგან მოდის, რომელიც 1811 წელს ჯონ მაკინტოშმა აღმოაჩინა საკუთარ მამულში დანდელაში, ონტარიოს პროვინციაში, კანადა. ნიუ-იორკის მოჰაუკის ხეობიდან გადმოსახლებული ჯონ მაკინტოში ახლადშეძენილ მამულს ათვალიერებდა, როდესაც ტყეში რამდენიმე ველური ვაშლის ხის ძირი აღმოაჩინა. მან ეს ძირები საკუთარ ბაღში გადმორგა და მომავალი წლისთვის ერთ-ერთმა ძირმა გაიხარა. რამდენიმე წლის შემდეგ ხემ დაიწყო ქორფა, უგემრიელესი ხილის მოსხმა, რომელიც დღეს უკვე ყველასათვის ცნობილი ჯიშია. აღმომჩენმა მას მაკინტოშის წითელი დაარქვა, რაც დღესაც ვაშლის ამ ჯიშის ოფიციალური სახელია. წლების განმავლობაში ვაშლის პატრონს ჯიშის გამრავლება არ გამოსდიოდა, ვინაიდან ვაშლის ჯიში მისი თესლით არ მეორდება. შემთხვევის წყალობით, 1835 წელს ჯონი და მისი ვაჟი, ალენი, მათი სტუმრისგან ხის მყნობას სწავლობენ. კლონირების ამგვარი ტექნიკით შესაძლებელი გახდა მაკინტოშის ჯიშის გავრცელება. ხე, რომელზეც ეს ვაშლი თავდაპირველად აღმოაჩინეს 1894 წელს ხანძრის მიერ დაზიანდა. მაკინტოშების ოჯახი ძველ ხეს 1908 წლამდე უვლიდა - ბოლო მოსავალი ხემ ამ წელს გამოიღო, ხოლო 1910 წელს კი იგი საბოლოოდ წაიქცა. ამავე ვაშლის სახელზე, ჯეფ რასკინს, კომპიუტერული მეცნიერი, ეკუთვნის კრედიტი პოპულარული კომპიუტერული სისტემისთვის Macintosh (მაკინტოშის ვაშლი) დარქმევა. ვაშლის ჯიშები დაარქივებული 2006-02-21 საიტზე Wayback Machine.
მძიმე დღის ღამე

მძიმე დღის ღამე (ინგლ. A Hard Day's Night) — 1964 წლის კომედიური ჟანრის ფილმი The Beatles-ის შესახებ. სიუჟეტის მიხედვით, ჯგუფი მოგზაურობს ტურნეს ფარგლებში. ერთ-ერთი მნიშვნელოვანი ტელეგამოსვლის წინ მისი წევრი, რინგო სტარი იკარგება და გადაცემის ჩაწერა ჩაშლის პირასაა. ფილმში დამატებით კომიკურ სიტუაციებს ქმნის პოლ მაკ-კარტნის ბაბუაც. ფილმი წარმატებული გამოდგა კომერციულად და კრიტიკულად და დიდი გავლენა იქონია შემდგომ პოპ-კულტურაზე. მძიმე დღის ღამე კინოფილმების ინტერნეტ-მონაცემთა ბაზაში „A Hard Day's Night“ — Allmovie-ზე „A Hard Day's Night“ — Rotten Tomatoes
წითელა

წითელა (ლათ. morbilli) — მწვავე ინფექციური ვირუსული დაავადება, რომელსაც ახასიათებს ტემპერატურის აწევა, ინტოქსიკაცია, ზემო სასუნთქი გზებისა და თვალის ლორწოვანი გარსების ანთება, ლაქოვან-კვანძოვანი გამონაყარი. წითელას ვირუსი ორგანიზმის გარეთ მალე იღუპება, ამიტომ ჯანმრთელს ეს ინფექცია გადაეცემა მხოლოდ ავადმყოფისგან ჰაერწვეთოვანი გზით. ძირითადად ავადდებიან 1-დან 4 წლამდე ბავშვები. მისი მოხდის შემდეგ რჩება მყარი იმუნიტეტი. წითელას ფარული პერიოდი 8-10 დღე გრძელდება. წითელას პირველი სიმპტომებია: მაღალი ტემპერატურა, მშრალი ხველა, სურდო, ქუთუთოების შეწითლება, მოთეთრო-მონაცისფრო წერტილები ლოყის შიგნითა ნაწილზე. დაახლოებით მე-3 მე-4 დღეს იწყება გამონაყარის გამოჩენა, ჯერ სახეზე და შემდეგ მთელ ტანზე. გამონაყარი მე-6 მე-7 დღეს ქრება, მაგრამ რჩება ლურჯი კვალი. ცოტა ხნის შემდეგ ტემპერატურა ქვემოთ იწევს. მცირეწლოვან ასაკში წითელას შეიძლება დაერთოს ფილტვების, ყურის და სხვა ანთებები. ხოლო მოზარდებში შეიძლება ტვინის ანთებაც კი დაერთოს. ჩვეულებრივ მკურნალობა სახლშივე ტარდება, მაგრამ დაავადების გართულების შემთხვევაში ხდება ავადმყოფის საავადმყოფოში გადაყვანა. წოლითი რეჟიმი, დიეტა ბოსტნეულისა და ხილის წვენი, ხაჭო, კეფირი, ასკილის ნაყენი, უნდა სვას დიდი რაოდენობით სითხე და ანტიბიოტიკები, ხოლო სხვა წამლები მხოლოდ ექიმის დანიშნულებით. ავადმყოფთან მყოფი პირები არ დაიშვებიან ფართო საზოგადოებაში ბოლო კონტაქტიდან 19 დღის მანძილზე. 15-18 თვის ბავშვებს უტარდებათ წითელას საწინააღმდეგო პროფილაქტიკური აცრა ცოცხალი დასუსტებული ვირუსის შემცველი ვაქცინით. ბოცვაძე, ე., ქართული საბჭოთა ენციკლოპედია, ტ. 11, თბ., 1987. — გვ. 317.
ჯადოსნური იდუმალი მოგზაურობა

ჯადოსნური იდუმალი მოგზაურობა (ინგლ. Magical Mystery Tour) — 1967 წლის კომედიური ჟანრის ფილმი ჯგუფ The Beatles-ის შესახებ. ფილმის სიუჟეტი ნახევრად სიურეალისტურია. მის მიხედვით, ჯგუფი მოგზაურობს დიდი ავტობუსით, სხვადასხვა მგზავრის თანხლებით და თავს ამოჰყოფს სხვადასხვა უცნაურ ისტორიაში. ფილმში ჟღერს სიმღერები (თანმიმდევრობის მიხედვით): Magical Mystery Tour The Fool on the Hill She Loves You (ჟღერს მარათონის დროს) Flying All My Loving (ორკესტრული ვერსია) I Am the Walrus Jessie’s Dream (ინსტრუმენტული, არ გამოცემულა რომელიმე ჩანაწერზე) Blue Jay Way Death Cab for Cutie - ასრულებს Bonzo Dog Doo-Dah Band Your Mother Should Know Magical Mystery Tour (ნაწილი, განმეორებით) Hello, Goodbye (ნაწილი, დასასრული ჟღერს საბოლოო ტიტრების დროს) აშშ ბრიტანეთი „Magical Mystery Tour“ — კინოფილმების ინტერნეტ-მონაცემთა ბაზა (ინგლისური) „Magical Mystery Tour“ — Allmovie-ზე „Magical Mystery Tour“ — Rotten Tomatoes ↑ The first Beatles videotapes and the resulting lawsuits
ყვითელი წყალქვეშა ნავი

ყვითელი წყალქვეშა ნავი (ინგლ. Yellow Submarine) — ჯორჯ დანინგის 1968 წლის ანიმაციური ფილმი The Beatles-ის შესახებ. ფილმი იქცა თავისი დროის კარგ დოკუმენტად - მისი გამოსვლა დაემთხვა ჰიპების კულტურის პოპულარობას. სიუჟეტის მიხედვით, პეპერლენდის ქვეყანაში დიდი ამბოხია - ლურჯი არსებები იპყრობენ ამ მუსიკალურ ქვეყანას და ამყარებენ საკუთარ დიქტატურას. სერჟანტი პეპერი ჯდება ყვითელ წყალქვეშა ნავში და მიემართება ლივერპულში, რათა მოძებნოს The Beatles-ის წევრები და სთხოვოს მუსიკის დაბრუნებაში დახმარება. მიუხედავად იმისა, რომ ფილმი მთლიანად ნახატია, ჯგუფის წევრები ჩნდებიან მის დასასრულს. თავად ლენონი, მაკ-კარტნი, ჰარისონი და სტარი არ ახმოვანებდნენ საკუთარ პერსონაჟებს - ეს საქმე სხვა მსახიობებმა გააკეთეს. მთავარი სტატია: Yellow Submarine და Yellow Submarine Songtrack. ფილმში ჟღერს The Beatles-ის შემდეგი სიმღერები: Yellow Submarine Eleanor Rigby Love You To (ჯორჯ ჰარისონი) A Day in the Life All Together Now When I'm Sixty-Four Only a Northern Song (ჰარისონი) Nowhere Man Lucy in the Sky with Diamonds Think for Yourself (ჰარისონი) Sgt. Pepper's Lonely Hearts Club Band With a Little Help from My Friends All You Need Is Love Baby, You're a Rich Man Hey Bulldog It's All Too Much (ჰარისონი) All Together Now ყველა სიმღერის ავტორები: ჯონ ლენონი და პოლ მაკ-კარტნი, გარდა მითითებულისა. ოფიციალური საიტი ყვითელი წყალქვეშა ნავი კინოფილმების ინტერნეტ-მონაცემთა ბაზაში „Yellow Submarine“ — Allmovie-ზე „Yellow Submarine“ — Rotten Tomatoes
დაე ასე იყოს

დაე ასე იყოს (ინგლ. Let it Be) — 1970 წლის დოკუმენტური ფილმი ჯგუფ The Beatles-ის შესახებ, რომელიც იწერს ალბომს Let It Be. ფილმის დასასრული ეძღვნება The Beatles-ის იმპროვიზებულ კონცერტს სახურავზე, რაც ითვლება მათ უკანასკნელ ცოცხალ გამოსვლად. ჯგუფის წევრებმა ფილმისათვის მოიგეს ოსკარი საუკეთესო ორიგინალური მუსიკისთვის. The Beatles (2000). The Beatles Anthology. Chronicle Books. ISBN 0-8118-2684-6 Invalid ISBN.  Lewisohn, Mark [1992] (2000). The Complete Beatles Chronicle. Hamlyn. ISBN 0600600335.  Matteo, Stephen (2004). Let It Be, 33 1/3 series. Continuum International. ISBN 0826416349.  Sulpy, Doug; Schweighardt, Ray (1999) Get Back: The Unauthorized Chronicle of the Beatles' Let it Be Disaster. Macmillan. ISBN 0312199813.  Unterberger, Richie (2006). The Unreleased Beatles: Music & Film. Backbeat Books. ISBN 0879308923.  „დაე ასე იყოს“ — Allmovie-ზე „დაე ასე იყოს“ — კინოფილმების ინტერნეტ-მონაცემთა ბაზა (ინგლისური) „დაე ასე იყოს“ — Rotten Tomatoes ↑ The 43rd Academy Awards, 1971 en. Academy of Motion Picture Arts and Sciences. ციტირების თარიღი: April 17, 2017.
ორმჭრელიანი ჩანთოსნები

ორმჭრელიანი ჩანთოსნები, მეხეური ჩანთოსნები (ლათ. Diprotodontia) — ძუძუმწოვარი ცხოველების რიგი. მოიცავს 110-135 სახეობას. ადრე იგი ჩანთოსნების ჯგუფს წარმოადგენდა, რომელსაც ქვერიგად გამოყოფდნენ. ითვლებოდა ზეოჯახადაც. სახელწოდება „ორმჭრელიანი ჩანთოსნები“ აღარ იხმარებოდა. ქართული საბჭოთა ენციკლოპედია, ტ. 7, თბ., 1984. — გვ. 581-582. ↑ Meredith, Robert W.; Westerman, Michael; Springer, Mark S. (26 February 2009). „A phylogeny of Diprotodontia (Marsupialia) based on sequences for five nuclear genes“ (PDF). Molecular Phylogenetics and Evolution. 51: 554–571. doi:10.1016/j.ympev.2009.02.009. PMID 19249373. ციტირების თარიღი: 5 May 2015.
ორნითო...

ორნითო... (ბერძნ. ornis, ნათ. ბრ. ornithos — ფრინველი) — რთული სიტყვის ნაწილი, მიგვანიშნებს ფრინველთან კავშირზე. მაგ., ორნითოლოგია, ორნითოზები, ორნითოფილია და სხვა. ქართული საბჭოთა ენციკლოპედია, ტ. 7, თბ., 1984. — გვ. 582.
ორნითოპოდები

ორნითოპოდები (ლათ. Ornithopoda) — ფრინველმენჯა დინოზავრების ქვერიგი, მცენარიჭამია, ორ ფეხზე მოსიარულე ნამარხი ქვეწარმავლები. უკანა კიდურები წინასთან შედარებით მასიური და 1,5-2-ჯერ უფრო მაღალი ჰქონდათ. ტერფზე და მტევანზე პირველი და მეხუთე თითი მთლიანად ან ნაწილობრივ რედუცირებული იყო. ცნობილი არიან ყველა მატერიკის (ავსტრალიის) გარდა ზედაიურული და ცარცული ნალექებიდან. უძველესი ცხოველების სიგრძე 1-1,5 მეტრს აღწევდა; გეოლოგიურად ახალგაზრდა ფორმებისა — 15-20 მეტრს, გარდა ამისა, ადრეულთაგან განსხვავებით, მათ რთული კბილების აპარატი ჰქონდათ. ყველაზე უკეთ ცნობილი არიან იგუანოდონტები და იხვნისკარტა დინოზავრები. მჭედლიძე გ., ქართული საბჭოთა ენციკლოპედია, ტ. 7, თბ., 1984. — გვ. 583.
ოქსფორდშირი

ოქსფორდშირი (ინგლ. Oxfordshire) — ცერემონიული არამეტროპოლიური საგრაფო ინგლისის სამხრეთში. შედის სამხრეთ-აღმოსავლეთ ინგლისის რეგიონში. დედაქალაქი და უმსხვილესი ქალაქია ოქსფორდი. მოსახლეობა 620 ათასი ადამიანი (2007 წ.).
ბრიტანული როკი

ბრიტანული როკ-ენდ-როლი ან ბრიტ-როკი (ინგლ. British rock and roll ან Brit rock) — მიმდინარეობა მუსიკაში, რომელიც აშშ-იდან წამოსული როკ-ენდ-როლისა და რითმ-ენდ-ბლუზის გავლენით წარმოიშვა, მასში ახალი ჟღერადობისა და მამოძრავებელი ძალის დამატებით. ის რაც როკ მუსიკას უნიკალურს ხდის, არის მისი უნარი მსმენელები გააერთიანოს და აითვისოს ახალი გავლენები, რაც ბრიტანეული ჯგუფებიდან წამოვიდა 50-იანი წლების ბოლოსა და 60-იანების დასაწყისში.
კობის პორტრეტი

კობის პორტრეტი — მამაკაცის პორტრეტი, რომელზე სავარაუდოდ უილიამ შექსპირია გამოსახული. ინტენსიური ინფრაწითელი და რენტგენის სხივების ანალიზით დადგინდა, რომ სურათი დახატულია დაახლოებით 1610 წელს, როდესაც შექსპირი 40 წლის იყო. პორტრეტი დამზადებული უნდა ყოფილიყო საუთჰემპტონის მესამე ერლი ჰენრი რიოთესლის შეკვეთით, რომელიც დიდ დრამატურგს პატრონაჟს უწევდა. შეგიძლიათ იხილოთ მედიაფაილები თემაზე „კობის პორტრეტი“ ვიკისაწყობში. Website comparing alleged Shakespeare portraits Article by the BBC on the Droeshout and Cobbe portraits
გერდა ბორმანი

გერდა ბორმანი (გერმ. Gerda Bormann) დაბ. გერდა ბუხი (გერმ. Gerda Buch; დ. 23 ოქტომბერი, 1909 — გ. 23 აპრილი 1946, მერანო, იტალია) — მარტინ ბორმანის ცოლი. გერდას მამა იყო „ნსდაპ“-ის უმაღლესი მოსამართლე ვალტერ ბუხი. 1929 წელს მან იქორწინა მარტინ ბორმანზე, რომელთანაც 4 შვილი შეეძინა. ქორწინებაზე ხელისმომკიდე იყო ადოლფ ჰიტლერი. Anna Maria Sigmund: Die Frauen der Nazis. Verlag Carl Ueberreuter, Wien 2000, ISBN 3-8000-3777-7 und Heyne-Verlag, München 2005, ISBN 3-453-60016-9. გერდა ბორმანი გერმანიის ნაციონალური ბიბლიოთეკის კატალოგში
კასტორი

კასტორი შეიძლება ნიშნავდეს: კასტორი — ბერძნულ მითოლოგიაში ზევსისა და ლედას შვილი, იხ. დიოსკურები კასტორი (ვარსკვლავი) — ვარსკვლავი მარჩბივის თანავარსკვლავედში კასტორი (მთა) — მთა შვეიცარია-იტალიის საზღვარზე